
Датум оглашавања:  02.10.2026.године
Датум истека рока за пријављивање: 10.10.2026.  године

На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017-др.закон, 86/2019 – др. закон, 157/2020 – др. закон, 123/2021 – др. закон и 19/2025-др.закон) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за урбанизам, просторно планирање и изградњу објеката
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА УРБАНИЗАМ, ПРОСТОРНО ПЛАНИРАЊЕ И ИЗГРАДЊУ ОБЈЕКАТА ГРАДА СРЕМСКА МИТРОВИЦА - за радно место Обједињена процедура-Послови издавања решења о одобрењу извођења радова, звање саветник, један извршилац, систематизовано чланом 36. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2026 и 8/2026)   
I Орган у којем се радно место попуњава:
Градска управа за урбанизам, просторно планирање и изградњу објеката – у Сремској Митровици, ул. Св.Димитрија бр.13

II Радно место које се попуњава:
Обједињена процедура – Послови издавања решења о одобрењу извођења радова

III Опис послова радног места: 
Обавља послове израде нацрта одговарајућих аката и решења којима се одобрава извођење радова прописаних законом којим се уређује област планирања и изградње, проверава испуњеност формалних услова за поступање по пријави радова, пријави  завршетка израде темеља и завршетка објекта у конструктивном смислу, израђује потврду о пријави радова инвеститора и прослеђује грађевинској инспекцији, обавештава инвеститора уколико нису испуњени законски услови за подношење пријаве радова, контролише усклађеност изграђених темеља са издатом дозволом, издаје потврде о пријему изјаве о завршетку израде темеља, издаје потврде о пријему изјаве завршетка објекта у конструктивном смислу, прибавља податке о висини доприноса за уређење грађевинског земљишта, остварује сарадњу са јавним предузећима и другим имаоцима јавних овлашћења, води регистар инвеститора у складу са законом, обавља и друге послове по налогу руководиоца Службе и начелника Градске управе.
IV Услови за рад на радном месту:
стечено високо образовање на студијама другог степена из научне, односно стручне области у оквиру образовно-научног поља образовно-научног поља Tехничко технолошких наука – грађевинског инжењерства или других теничких наука односно Друштвено-хуманистичких наука – правне науке, на основним академским студијама, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (у обиму од најмање 240 ЕСПБ) или специјалистичким студијама на факултету и најмање три године радног искуства у струци као и потребне компетенције за обављање послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада Стручно оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; поступак израде стручних налаза; методе и технике израде извештаја на основу одређених евиденција; технике израде општих, појединачних и других правних и осталих аката; облигационе односе) – провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о општем управном поступку, Закон о планирању и изградњи, Уредба о канцеларијском пословању органа државне управе, Правилник о поступку спровођења обједињене процедуре електронским путем, Правилник о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму, садржају и контроли техничке документације која се прилаже уз захтев и поступку који надлежни орган спроводи, Одлука о градским управама Града Сремска Митровица, Одлука о градским административним таксама) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица
Право учешћа на интерном конкурсу имају службеници у звању саветник или службеници који испуњавају услове за напредовање у звање саветник.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 03.10.2026. године и истиче 10.10.2026. године

XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за урбанизам, просторно планирање и изградњу објеката Града Сремска Митровица за попуњавање радног места „Обједињена процедура-Послови издавања решења о одобрењу извођења радова ”. 
XII Докази који се прилажу уз пријаву на конкурс:
1. /////

XIII Докази који се достављају током изборног поступка
1. Оверена фотокопија дипломе којом се потврђује стручна спрема;
1. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
1. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
1. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 15.10.2026. године, са почетком у 13:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Наташа Лабаш, Служба за управљање људским ресурсима, телефон: 022/2015-2089

[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли органа Града  и на веб презентацији www.sresmkamitrovica.org.rs .

